நவம்பர் 2

## நிகழ்வுகள்
*619 &ndash; மேற்குத் துருக்கிய கானேடின் ககான் சீன அரண்மனை ஒன்றில் கிழக்குத் துருக்கியக் கிளர்ச்சியாளர்களினால் கொல்லப்பட்டார்.
*1675 &ndash; பிளைமவுத் குடியேற்ற ஆளுநர் யோசியா வின்சுலோ நரகான்செட் பழங்குடியினருக்கு எதிரான போரில் குடியேற்ற இராணுவத்திற்குத் தலைமை தாங்கிச் சென்றார்.
*1795 &ndash; ஐந்து நபர்களைக் கொண்ட புரட்சி அரசு பிரான்சில் நிறுவப்பட்டது.
*1834 &ndash; முதன்முதலாக இந்தியாவில் இருந்து 75 ஒப்பந்தத் தொழிலாளர்கள் மொரிசியசு சென்றனர்.
*1868 &ndash; நியூசிலாந்து சீர் நேரத்தை நாடு முழுவதும் அறிமுகப்படுத்தியது.
*1868 &ndash; இலங்கையில் சப்ரகமுவாவில் தங்கம் கண்டுபிடிக்கப்பட்டது.
*1889 &ndash; வடக்கு டகோட்டா, தெற்கு டகோட்டா ஆகிய குடியேற்றங்கள் ஐக்கிய அமெரிக்காவின் 39வது, 40வது மாநிலங்களாக முறையே இணைந்தன.
*1899 &ndash; இரண்டாம் பூவர் போர்: தென்னாபிரிக்காவில் பூர்கள் பிரித்தானியர்கள் வசம் இருந்த லேடிசிமித் பகுதியை 118 நாட்கள் பிடித்து வைத்திருந்தனர்.
*1912 &ndash; பல்கேரியா உதுமானியப் பேரரசை லூல் பர்காசு சமரில் தோற்கடித்தது.
*1914 &ndash; முதலாம் உலகப் போர்: உருசியா உதுமானியப் பேரரசுடன் போரை ஆரம்பித்தது. இதனை அடுத்து தார்தனெல்சு நீரிணை மூடப்பட்டது.
*1917 &ndash; உருசியப் புரட்சியை முன்னெடுக்க பெத்ரோகிராத் சோவியத்தின் இராணுவ புரட்சிச் செயற்குழு தனது முதலாவது கூட்டத்தைக் கூட்டியது.
*1917 &ndash; பிரித்தானியாவின் வெளிவிவகார செயலாளர் ஆர்தர் பால்போர் வெளியிட்ட  பிரகடனத்தில் யூதர்களுக்கு பாலத்தீன நிலத்தில் ஒரு தேசியத் தாயகம் ஏற்படுத்தப்பட வேண்டும் என்பதை இங்கிலாந்து அரசு ஆதரிக்கிறது எனக் கூறப்பட்டது.
*1920 &ndash; அமெரிக்காவில் பென்சில்வேனியா, பிட்சுபர்கில் முதலாவது வணிக-நோக்கு வானொலி நிலையம் அமைக்கப்பட்டது.
*1936 &ndash; பிபிசி நிறுவனம் தொலைக்காட்சி சேவையை ஆரம்பித்தது.
*1936 &ndash; கனடிய ஒலிபரப்பு கூட்டுத்தாபனம் நிறுவப்பட்டது.
*1949 &ndash; இடச்சு-இந்தோனேசிய வட்டமேசை மாநாடு முடிவடைந்தது. நெதர்லாந்து இடச்சு கிழக்கிந்தியாவின் உரிமையை இந்தோனேசியாவுக்குக் கொடுத்தது.
*1951 &ndash; சுயஸ் கால்வாய் வலயத்தில் கிளர்ந்த நெருக்கடி நிலையை சமாளிக்க 6,000 பிரித்தானியப் படையினர் எகிப்துக்கு அனுப்பப்பட்டனர்.
*1953 &ndash; பாக்கித்தான், பாக்கித்தான் இசுலாமியக் குடியரசு எனப் பெயர் மாற்றம் பெற்றது.
*1956 &ndash; அங்கேரியப் புரட்சி: அங்கேரிய நிலைமை குறித்து ஆராய சோவியத் பிரதமர் நிக்கிட்டா குருசேவ் ஏனைய கம்யூனிச நாடுகளின் தலைவர்களைச் சந்தித்தார். சோசப்பு பிரோசு டிட்டோவ்சின் ஆலோசனைக்கு அமைய யானொசு காதார் அங்கேரியின் அடுத்த தலைவராக அறிவிக்கப்பட்டார்.
*1956 &ndash; சூயெசு நெருக்கடி: இசுரேல் காசாக்கரையை ஆக்கிரமித்தது.
*1963 &ndash; தெற்கு வியட்நாம் அரசுத்தலைவர் நியோ டின் டியெம் இராணுவப் புரட்சியை அடுத்து கொலை செய்யப்பட்டார்.
*1964 &ndash; சவூதி அரேபியாவின் மன்னர் சவூத் குடும்பப் புரட்சி ஒன்றை அடுத்து பதவியில் இருந்து அகற்றப்பட்டார். அவரது ஒன்றுவிட்ட சகோதரர் பைசல் மன்னரானார்.
*1965 &ndash; வியட்நாம் போரில் நேப்பாம் குண்டுகள் வீசப்பட்டதற்கு எதிர்ப்புத் தெரிவித்து நண்பர்களின் சமய சமூகத்தைச் சேர்ந்த நார்மன் மொரிசன் என்பவர் பென்டகன் முன்னே தீக்குளித்து மாண்டார்.
*1966 &ndash; கியூபாவைச் சேர்ந்த 123,000 பேருக்கு ஐக்கிய அமெரிக்காவில் நிரந்தர வதிவுரிமை வழங்கும் சட்டத்தை அமெரிக்கா நிறைவேற்றியது.
*1974 &ndash; தென் கொரியத் தலைநகர் சியோலில் விடுதி ஒன்றில் இடம்பெற்ற தீ விபத்தில் 78 பேர் உயிரிழந்தனர்.
*1984 &ndash; அமெரிக்காவில் 1962 இற்குப் பின்னர் முதல் தடவையாகப் பெண் ஒருவருக்கு மரணதண்டனை நிறைவேற்றப்பட்டது.
*1999 &ndash; ஈழ மக்கள் ஜனநாயகக் கட்சியின் நாடாளுமன்ற உறுப்பினரும், பத்திரிகையாளருமான அற்புதராஜா நடராஜா கொழும்பில் சுட்டுக் கொல்லப்பட்டார்.
*2000 &ndash; பன்னாட்டு விண்வெளி நிலையத்துக்கு முதன் முதலாக விண்வெளி வீரர்கள் சென்றடைந்தனர்.
*2006 &ndash; ஈழப்போர்: கிளிநொச்சி வைத்தியசாலை சுற்றவுள்ள பகுதிகளில் இலங்கை விமானப்படையினர் நடத்திய குண்டுத்தாக்குதலில் 4 பொதுமக்கள் கொல்லப்பட்டனர்.
*2007 &ndash; இலங்கை வான்படையின் வான்குண்டுத் தாக்குதலில் விடுதலைப் புலிகளின் அரசியல்துறைப் பொறுப்பாளர் சு. ப. தமிழ்ச்செல்வன் உட்பட ஆறு விடுதலைப் புலிகள் கொல்லப்பட்டனர்.
*2007 &ndash; மெக்சிகோவின் கிரிஜல்வா ஆறு பெருக்கெடுத்து 50 ஆண்டுகளில் காணாத அளவு பாரிய வெள்ளம் ஏற்பட்டதில் 800,000 பேர் வீடற்றவர்களாகினர்.

## பிறப்புகள்

* 971 &ndash; கசினியின் மகுமூது (இ. 1030)
*1795 &ndash; ஜேம்ஸ் போக், ஐக்கிய அமெரிக்காவின் 11வது அரசுத்தலைவர் (இ. 1849)
*1815 &ndash; ஜார்ஜ் பூல், ஆங்கிலேயக் கணிதவியலாளர், மெய்யியலாளர் (இ. 1864)
*1833 &ndash; மகேந்திரலால் சர்க்கார், இந்திய மருத்துவர் (இ. 1904)
*1861 &ndash; ஜூல்ஸ் கூலட், பிரான்சிய பூச்சியியலாளர் (இ. 1933)
*1885 &ndash; த. வே. இராதாகிருட்டிணன், தமிழகத் தமிழறிஞர்
*1885 &ndash; ஆர்லோவ் சேப்ளே, அமெரிக்க வானியலாளர் (இ. 1972)
*1906 &ndash; பெங்கித் எட்லேன், சுவீடிய இயற்பியலாளர், வானியலாளர் (இ. 1993)
*1929 &ndash; அமர் கோ. போசு, அமெரிக்கப் பொறியியலாளர், தொழிலதிபர் (இ. 2013)
*1933 &ndash; பெ. சு. மணி, தமிழகத் தமிழறிஞர், எழுத்தாளர் (இ. 2021)
*1941 &ndash; அருண் சோரி, இந்திய அரசியல்வாதி, பத்திரிகையாளர்
*1948 &ndash; ஜோதிலட்சுமி, தென்னிந்தியத் திரைப்பட நடிகை (இ. 2016)
*1965 &ndash; சாருக்கான், இந்திய நடிகர், தயாரிப்பாளர்
*1966 &ndash; டேவிட் சுவிம்மர், அமெரிக்க நடிகர்
*1969 &ndash; மதுஸ்ரீ, இந்தியத் திரைப்படப் பின்னணிப் பாடகி
*1977 &ndash; ரேஷ்மா ஷெட்டி , அமெரிக்கக் தொலைக்காட்சி, திரைப்பட நடிகை, பாடகர் 
*1981 &ndash; ஈஷா தியோல், இந்திய நடிகை
*1981 &ndash; மிட்செல் ஜோன்சன், ஆத்திரேலியத் துடுப்பாளர்
*1987 &ndash; பாலா சரவணன், தமிழ்த் திரைப்பட நடிகர்
*1990 &ndash; கெண்டல் ஸ்மித், அமெரிக்கப் பாடகர், நடிகர்
*1995 &ndash; நிவேதா தாமஸ், இந்தியத் திரைப்பட நடிகை

## இறப்புகள்
*1903 &ndash; பரிதிமாற் கலைஞர், தமிழறிஞர் (பி. 1870).
*1917 &ndash; ஆ. முத்துத்தம்பிப்பிள்ளை, ஈழத்து வரலாற்றாளர், கலைக்களஞ்சியத் தொகுப்பாளர், பதிப்பாளர் (பி. 1858).
*1950 &ndash; ஜார்ஜ் பெர்னாட் ஷா, நோபல் பரிசு பெற்ற ஐரிய எழுத்தாளர் (பி. 1856)
*1966 &ndash; பீட்டர் டெபாய், நோபல் பரிசு பெற்ற டச்சு-அமெரிக்க வேதியியலாளர் (பி. 1884)
*1978 &ndash; ஏ. பெரியதம்பிப்பிள்ளை, ஈழத்துத் தமிழறிஞர் (பி. 1899)
*1988 &ndash; பி. தாணுலிங்க நாடார், தமிழக அரசியல்வாதி (பி. 1915)
*1999 &ndash; கு. ச. ஆனந்தன், தமிழக சட்ட அறிஞர், நூலாசிரியர், திருக்குறள் ஆய்வாளர் (பி. 1934)
*2004 &ndash; தியோ வன் கோ, டச்சு நடிகர், இயக்குநர் (பி. 1957)
*2004 &ndash; சேக் சயத் பின் சுல்தான் அல் நகியான், அபுதாபி அமீரகத்தின் ஆட்சியாளர், ஐக்கிய அரபு அமீரகத்தின் சனாதிபதி (பி. 1918)
*2007 &ndash; சு. ப. தமிழ்ச்செல்வன், விடுதலைப் புலிகளின் அரசியல் துறைப் பொறுப்பாளர் (பி. 1967)
*2011 &ndash; சி. தர்மகுலசிங்கம், ஈழத்து எழுத்தாளர், பத்திரிகையாளர் (பி. 1947)

## சிறப்பு நாள்
*கல்லறைத் திருநாள் (கத்தோலிக்கம், ஆங்கிலிக்கம்)
*இறந்தோர் நாள், (மெக்சிக்கோ)
*இந்தியர் வருகை நாள் (மொரிசியசு)

## மேற்கோள்கள்

## வெளி இணைப்புகள்

* 
* 
* நியூயார்க் டைம்சு: இன்றைய நாளில்

பகுப்பு:நவம்பர்
பகுப்பு:ஆண்டின் நாட்கள்